***ACTE NECESARE ÎN VEDEREA OBŢINERII GRADELOR DIDACTICE*\_ *An Şcolar 2022-2023***

***GRADUL DIDACTIC I***

Dosarul de înscriere trebuie să conţină următoarele documente:

1) cererea tip de înscriere;

2) fişa de înscriere, completată conform Anexei 5, OMEN 5397/05.11 2013, confirmată de conducerea şcolii;

3) copii, **certificate pentru conformitate cu originalul de către conducerea unităţii de învăţământ** unde candidatul are norma de bază, ale următoarelor documente: certificat de naştere, buletin/ carte de identitate, certificat de căsătorie, document privind schimbarea numelui-după caz, **diploma de studii şi foaia matricolă/suplimentul la diplomă (nu se mai acceptă acte legalizate la notar);**

4) copia certificatului de acordare a gradului didactic II, certificată pentru conformitate cu originalul de către conducerea unităţii de învăţământ unde candidatul are norma de bază; în cazul schimbării specialităţii faţă de examenul pentru acordarea gradului didactic II, se vor depune în copie, certificată pentru conformitate cu originalul de către conducerea şcolii, diploma de licenţă şi suplimentul la diplomă pentru noua specializare;

5) adeverinţă eliberată de unitatea de învăţământ privind calificativele acordate în ultimii doi ani şcolari, însoţită de fişele de autoevaluare corespunzătoare, în copii conforme cu originalul;

6) adeverinţă eliberată de unitatea de învăţământ privind calificativele acordate la inspecţiile şcolare în ultimii doi ani şcolari (dacă este cazul);

7) recomandare scrisă asupra activităţii candidatului, din partea **Consiliului profesoral** al unităţii de învăţământ unde candidatul are norma de bază;

8) copia raportului scris al inspecţiei curente 1, însoţită de fişele de evaluare, certificate (pe fiecare pagină) pentru conformitate cu originalul de către conducerea şcolii.

9) copia de pe autorizaţia de funcţionare provizorie/acreditarea şcolii pentru cadrele didactice care funcţionează în unităţile de învăţământ particular.

***NOTĂ***

**Documentele, în ordinea menţionată, vor fi cuprinse într-un dosar plic, pe coperta căruia se vor specifica:**

* **Gradul didactic pentru care se face înscrierea şi sesiunea/ seria**
* **Numele, iniţiala tatălui şi prenumele, numele după căsătorie**
* **Unitatea de învăţământ**
* **Disciplina de examen**
* **Centrul universitar solicitat**
* **Nr. de telefon al candidatului**
* **Nr. tel. şcoală/ Nr. tel. responsabil cu perfecţionarea**

**IMPORTANT : Dosarele de înscriere (dosare plic) se depun în dublu exemplar, unul in original şi unul in copie (autentificat, de asemenea, de către unitatea şcolară).**